અત્રે ઉલ્લેખનીય છે કે 5 ઓગસ્ટે સરકારે કલમ 370 ની વિશેષ જોગવાઈઓ રદ કરી, જમ્મુ-કાશ્મીરનો વિશેષ દરજ્જો નાબૂદ કરી અને રાજ્યને બે કેન્દ્ર શાસિત પ્રદેશોમાં વહેંચી દીધુ હતું. યુ. એસ. ના સંસદસભ્ય જો વિલ્સને ગુરુવારે હાઉસ ઓફ રિપ્રેઝન્ટેટિવ્સમાં જણાવ્યું હતું કે ભારતીય સંસદે અનેક પક્ષોના સમર્થનથી આર્થિક વિકાસને વેગ આપવા, ભ્રષ્ટાચાર સામે લડવા અને લિંગ અને વંશીય અને ધાર્મિક ભેદભાવને સમાપ્ત કરવાના વડા પ્રધાનના પ્રયત્નોને ટેકો આપવાનો નિર્ણય કર્યો છે.